Fridthjov Brun
Store norske leksikon,Språk og litteratur,Litterære institusjoner,Bokhandel
Fridthjov Brun var en norsk bokhandler og forlegger. Fridthjov Brun overtok farens (Andreas M. Brun, 1840–1926) bokhandel i Trondheim i 1905 og gjorde den til landsdelens fremste. Sønnen Finn Brun var medeier fra 1940.
Fridthjov Brun utgav også en rekke bøker av stor kulturhistorisk verdi, særlig for Trøndelag og Nord-Norge, samt håndbøker og kart. I lang tid var Fridthjov Brun formann i Trondhjems Turistforening og mottok Kongens fortjenstmedalje i gull for sin innsats. Han var formann i Norsk Provins-Bokhandler-Forening fra 1931 til 1945 og i samme periode styremedlem i Den norske Bokhandlerforening.Brun ble tvunget til å forlate sin butikk av de nazistiske myndigheter i perioden fra 1942 til 1945. Les mer i Store norske leksikon Fridthjov Brun i Norsk biografisk leksikon